Her på TV2 Nord kan du onsdag klokken 10.00 følge med direkte, når vi sender den årlige finale i quizzen, der afgør, hvem der landets klogeste 6. klasse. Finalen sendes i år fra Nordjyllands Hovedbibliotek i Aalborg. Men finalen bliver en smule anderledes. De regionale vindere skal nemlig give hinanden kamp til stregen digitalt. Det kan være i kategorier som eksempelvis talemåder, kendte danske bygninger eller Astrid Lindgren, at eleverne skal dyste. Pengepræmie til klassekassen Ud over at kunne prale med titlen som Danmarks klogeste 6. klasse, kan vinderne af den nationale finale ovenikøbet tage en præmie på 10.000 kroner med sig hjem til klassen. Det skriver Aalborg Bibliotekerne i en pressemeddelelse. "Smart Parat Svar" er en national læse- og vidensquiz, der har eksisteret siden 2005. Konkurrencen har til hensigt at styrke elevernes lyst til at læse ved at sætte fokus på samarbejde og almen dannelse. Fra start deltog 400 klasser i de indledende lokale runder, og de 400 klasser er nu kogt ned til en finale mellem ni forskellige 6. klasser.

Opsummering:
Endelig skal det onsdag afgøres, hvilken klasse, der vinder bibliotekernes store læse- og vidensquiz "Smart Parat Svar", og dermed kan kalde sig landets klogeste.